לבנה (גבינה)

לַבַּנֶה (בערבית: لبنة) היא גבינה מזרח תיכונית המשמשת כממרח או כמטבל, אותה מכינים מיוגורט כבשים, מיוגורט בקר, או מיוגורט עיזים.

ללבנה מרקם הנע בין רך (כגבינה לבנה רכה) לחצי-רך (בדומה לבצק). הטעם נייטרלי עד חמצמץ. כדי למנוע את קלקולה לזמן רב יותר ניתן גם לייבש אותה (ועל ידי כך היא מתקשה יותר). יש המגישים לבנה בצורת כדורים בשמן זית. ניתן גם להגיש אותה עם תבלינים דוגמת זעתר. היא נמכרת במרכולים גם כגבינה למריחה.

הלבנה פופולרית כמנת מֵזֵא וכממרח לכריך. טעמה של הלבנה תלוי במידה רבה בסוג החלב שבו משתמשים. לבנה מחלב פרה היא בעלת טעם עדין יותר מלבנה שהופקה מסוגי חלב אחרים. בלבנון ישנו סוג לבנה העשוי מחלב עיזים, הנקרא "אנבָריז".

קישורים חיצוניים

 גבינת לבנה, בפורטל שיתוף המתכונים
 אריק בונפיס, פלפלונים צבעוניים ממולאים בממרח לבנה וגבינת עזים, באתר וואלה
 איך להכין יוגורט ולבנה בבית
 לבנה מאלף ועד תיו עם מקס מלכיאל

גבינות
ממרחים
המטבח הערבי
המטבח הלבנוני
המטבח המזרח-תיכוני
גבינות עיזים